नेपालमा मानव संसाधनलाई व्यावसायिक रूपमा प्रयोग गर्ने पहिलो क्षेत्र बैङ्किङ हो । यही भएर नै यो क्षेत्रको प्रतिव्यक्ति आय र उत्पादकत्व अन्य क्षेत्रको भन्दा बढी छ । यो क्षेत्र तुलनात्मक रूपमा अन्य क्षेत्रभन्दा अगाडि छ । औद्योगिक क्षेत्रको मूल्याङ्कन गर्ने हो भने मानव संसाधनको भूमिकालाई चक्रीय प्रणलीका रूपमा विकास गर्न आवश्यक छ । एउटा संस्था र उद्योगमा मात्रै नभएर आर्थिक विकासका सबै क्षेत्रमा यसको व्यावसायिकतालाई चक्रीय रूपमा विकास गर्दै लैजान सक्नुपर्छ । कुनै पनि संस्थामा तल्लो तहका कर्मचारीदेखि सञ्चालकसम्मलाई परामर्शका लागि यस्ता विभागको आवश्यक छ ।
